text: इस्लामाबादः पाकिस्तानी के परमाणु हथियारों को लेकर सनसनीखेज खुलासा हुआ है। फैडरेशन ऑफ अमरीकन साइंटिस्ट्स (FAS) की एक रिपोर्ट के अनुसार पाकिस्तान ने देश के 9 अलग-अलग ठिकानों पर परमाणु हथियार रखे हैं। इस रिपोर्ट को बनाने वाले एक अमरीकी परमाणु हथियार विशेषज्ञ हांस क्रिस्टनसन ने कहा कि पाकिस्तान ने परमाणु हथियार लॉन्च करने में सक्षम अलग-अलग सैन्य ठिकानों में स्थित स्टोरेज में ये परमाणु आयुद्ध छुपा रखे हैं। एक सबसे चिंताजनक और खतरनाक बात जो सामने आई है वो ये है कि पाक के ये परमाणु हथियार आतंकियों के हाथ लग सकते हैं।